CELEX: 52021DP0064
Language: sk
Date: 2021-03-09 00:00:00
Title: Rozhodnutie Európskeho parlamentu nevzniesť námietku voči delegovanému nariadeniu Komisie (EÚ) 2021/95 z 28. januára 2021, ktorým sa mení delegované nariadenie (EÚ) 2020/592 o dočasných výnimočných opatreniach, ktoré sa odchyľujú od určitých ustanovení nariadenia Európskeho parlamentu a Rady (EÚ) č. 1308/2013 a ktoré sú zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku pandémie COVID-19 a opatrení s ňou spojených (C(2021)00368 – 2021/2531(DEA))

24.11.2021   
            
            
               SK
            
            
               Úradný vestník Európskej únie
            
            
               C 474/169
            
         
      P9_TA(2021)0064
      Nevznesenie námietky voči delegovanému aktu: opatrenia zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku ochorenia COVID-19
      Rozhodnutie Európskeho parlamentu nevzniesť námietku voči delegovanému nariadeniu Komisie (EÚ) 2021/95 z 28. januára 2021, ktorým sa mení delegované nariadenie (EÚ) 2020/592 o dočasných výnimočných opatreniach, ktoré sa odchyľujú od určitých ustanovení nariadenia Európskeho parlamentu a Rady (EÚ) č. 1308/2013 a ktoré sú zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku pandémie COVID-19 a opatrení s ňou spojených (C(2021)00368 – 2021/2531(DEA))
      (2021/C 474/22)
      
         Európsky parlament,
      
      
                  —
               
               
                  so zreteľom na delegované nariadenie Komisie (EÚ) 2021/95 (1),
               
            
                  —
               
               
                  so zreteľom na list Výboru pre poľnohospodárstvo a rozvoj vidieka predsedovi Konferencie predsedov výborov z 24. februára 2021,
               
            
                  —
               
               
                  so zreteľom na článok 290 Zmluvy o fungovaní Európskej únie,
               
            
                  —
               
               
                  so zreteľom na nariadenie Európskeho parlamentu a Rady (EÚ) č. 1308/2013 (2), a najmä na jeho článok 219 ods. 1 a článok 228,
               
            
                  —
               
               
                  so zreteľom na článok 111 ods. 6 rokovacieho poriadku,
               
            
                  —
               
               
                  so zreteľom na odporúčanie pre rozhodnutie Výboru pre poľnohospodárstvo a rozvoj vidieka,
               
            
                  —
               
               
                  so zreteľom na skutočnosť, že neboli vznesené námietky v lehote stanovenej v tretej a štvrtej zarážke článku 111 ods. 6 rokovacieho poriadku, ktorá uplynula 9. marca 2021,
               
            
                  A.
               
               
                  keďže vzhľadom na mimoriadne závažné narušenie trhu a nahromadenie zložitých okolností okrem iného aj v sektore vinohradníctva a vinárstva prameniacich z ciel na dovoz vín z Únie, ktoré Spojené štáty zaviedli v októbri 2019, a v súčasnosti pokračuje v dôsledku zavedených reštriktívnych opatrení prijatých v reakcii na celosvetovú pandémiu COVID-19, sa subjekty vo všetkých členských štátoch stretávajú s mimoriadnymi ťažkosťami pri plánovaní, implementácii a vykonávaní operácií v rámci programov podpory;
               
            
                  B.
               
               
                  keďže vzhľadom na bezprecedentnú povahu týchto zložitých okolností Komisia 30. apríla 2020 prijala delegované nariadenie Komisie (EÚ) 2020/592 (3), ktorým sa stanovujú možnosti flexibility a povoľujú výnimky z určitých ustanovení nariadenia (EÚ) č. 1308/2013 s cieľom riešiť narušenie trhu v sektore ovocia a zeleniny a sektore vinohradníctva a vinárstva spôsobené pandémiou ochorenia COVID-19;
               
            
                  C.
               
               
                  keďže napriek užitočnosti uvedených opatrení sa v sektore vinohradníctva a vinárstva nepodarilo obnoviť rovnováhu medzi ponukou a dopytom a vzhľadom na pokračujúcu pandémiu ochorenia COVID-19 sa neočakáva, že by k tomu mohlo dôjsť v krátkodobom až strednodobom horizonte;
               
            
                  D.
               
               
                  keďže vzhľadom na predpokladané pokračovanie pandémie ochorenia COVID-19 počas značnej časti rozpočtového roka 2021 Komisia delegovaným nariadením (EÚ) 2021/95 navrhla predĺžiť uplatňovanie opatrení stanovených v delegovanom nariadení (EÚ) 2020/592 do 15. októbra 2021;
               
            
                  E.
               
               
                  keďže rýchle zavedenie tejto pokračujúcej flexibility a výnimiek je nevyhnutné na to, aby sa podarilo účinne a efektívne vyriešiť ťažkostí pri vykonávaní programov pre podporu, predchádzať ďalším hospodárskym stratám a napraviť situáciu na trhu a narušenia v sektore vinohradníctva a vinárstva;
               
            
               
                  1.
               
               
                  oznamuje, že nevznesie námietku voči delegovanému nariadeniu (EÚ) 2021/95;
               
            
               
                  2.
               
               
                  poveruje svojho predsedu, aby postúpil toto rozhodnutie Rade a Komisii.
               
            
         (1)  Ú. v. EÚ L 31, 29.1.2021, s. 198.
      
         (2)  Nariadenie Európskeho parlamentu a Rady (EÚ) č. 1308/2013 zo 17. decembra 2013, ktorým sa vytvára spoločná organizácia trhov s poľnohospodárskymi výrobkami, a ktorým sa zrušujú nariadenia Rady (EHS) č. 922/72, (EHS) č. 234/79, (ES) č. 1037/2001 a (ES) č. 1234/2007 (Ú. v. EÚ L 347, 20.12.2013, s. 671).
      
         (3)  Delegované nariadenie Komisie (EÚ) 2020/592 z 30. apríla 2020 o dočasných výnimočných opatreniach, ktoré sa odchyľujú od určitých ustanovení nariadenia Európskeho parlamentu a Rady (EÚ) č. 1308/2013 a ktoré sú zamerané na riešenie narušenia trhu v sektore ovocia a zeleniny a sektore vinohradníctva a vinárstva v dôsledku pandémie COVID-19 a opatrení s ňou spojených (Ú. v. EÚ L 140, 4.5.2020, s. 6).